
38-572/2011.						3/b számú melléklet 

Alapító Okirat Módosítás
Közgyűlési határozat száma:           /2011.        ) Főv. Kgy. h.

Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Kossuth Zsuzsa Gyermekotthona és Általános Iskolája számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy. határozattal megállapított és kiadott, többször módosított alapító okiratát a 2008. évi CV. törvény 4.§ (1)-(2) bekezdése előírásainak megfelelően az 515/2009. (IV. 30.),az 1068/2009. (VI. 25.), az 1478/2009. (X. 12.), az 1196/2010. (VI. 3.) Főv. Kgy. határozatával módosított, és egységes szerkezetbe foglalt alapító okiratot a következők szerint módosítja:

1. Az Alapító Okirat bevezető része (preambulum) helyébe a következő szöveg lép:

„Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Kossuth Zsuzsa Gyermekotthona és Általános Iskolája számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy. határozattal megállapított és kiadott, többször módosított alapító okiratát az 1992. évi XXXVIII. törvény előírásainak megfelelően az 515/2009. (IV. 30.), az 1068/2009. (VI. 25.), az 1478/2009. (X. 12.), az 1196/2010. (VI. 3.), valamint a(z)      /2011.(    ) Főv. Kgy. határozatával módosította, és ez alapján az  alábbi egységes szerkezetbe foglalt alapító okiratot adja ki:”

2. Az Alapító Okirat 5. pontja helyébe a következő szöveg lép: 

„5. Az intézmény közfeladata, gazdálkodás szerinti besorolása
· önálló jogi személy

· közfeladata: gyermek- és ifjúságvédelem, közoktatás

· tevékenységének jellege alapján: költségvetési szerv, gyermek- és ifjúságvédelmi közintézmény;

· a feladat ellátáshoz gyakorolt funkciója szerint: önállóan működő és gazdálkodó költségvetési szerv; 

· igazgatás szempontjából (257/2000. (XII. 26.) Korm. rendelet): közös igazgatású intézmény.”
  
3. Az Alapító Okirat 6. pontja helyébe a következő szöveg lép:

„6.Az intézmény tevékenységei

a.) ellátandó alaptevékenysége:

TEÁOR szám: 8790			 Megnevezése: Egyéb bentlakásos ellátás

Szakmai szempontból meghatározó államháztartási szakágazat száma, megnevezése 	                       
	879040				       Gyermekotthonban elhelyezettek ellátása         

Szakfeladat száma: 					Megnevezése:
879012-1						Gyermekotthoni ellátás                                                    
Otthont nyújtó ellátás keretében a:

· az ideiglenes hatállyal elhelyezett, illetve átmeneti vagy tartós nevelésbe vett kiskorúak gyermekotthoni ellátása, gyámságuk biztosítása;

· szakértői bizottság véleménye alapján súlyos disszociális tüneteket mutató ideiglenes hatállyal elhelyezett, illetve átmeneti vagy tartós nevelésbe vett gyermekek számára speciális ellátás biztosítása;

· az ideiglenes hatállyal elhelyezett, illetve átmeneti vagy tartós nevelésbe vett kiskorúak különleges ellátása;

·  az intézményben nagykorúvá vált fiatal felnőttek utógondozása;

· fővárosi illetőségű fiatal felnőttek szerződésben foglaltak szerinti utógondozói ellátása;

Az intézmény a gyermekotthoni ellátáson belül a terápia részeként, a munkára nevelés és saját fogyasztás céljából állattartási és kertészeti tevékenységet is ellát. 

A gyermekotthon önálló egységeként működő általános iskolájában 1-8. évfolyamokon, összesen 90 fő számára:

852011-1        Általános iskolai tanulók nappali rendszerű nevelése, oktatása (1-4. évf.)

- az ideiglenes hatállyal elhelyezett, átmeneti vagy tartós nevelésbe vett gyermekek nappali rendszerű alapfokú iskolai oktatása,

- a nevelési tanácsadó szakértői véleménye alapján beilleszkedési, tanulási, magatartási nehézséggel küzdő tanulók nappali rendszerű alapfokú iskolai integrált oktatása,

- az intézmény Szervezeti és Működési Szabályzatában meghatározott körben, és mértékben a családban élő gyermekek nappali rendszerű alapfokú oktatása.

852012-1     Sajátos nevelési igényű tanulók általános iskolai nappali rendszerű nevelése, oktatása (1-4. évf.)

- a szakértői és rehabilitációs bizottság szakvéleménye alapján enyhefokban értelmi fogyatékos, a megismerő funkciók vagy a viselkedés fejlődésének tartós és súlyos rendellenességével küzdő sajátos nevelési igényű gyermekek nappali rendszerű alapfokú iskolai integrált oktatása,

- a szakértői és rehabilitációs bizottság szakvéleménye alapján a megismerő funkciók vagy a viselkedés fejlődésének súlyos rendellenességével küzdő sajátos nevelési igényű gyermekek nappali rendszerű alapfokú iskolai integrált oktatása,

852021-1        Általános iskolai tanulók nappali rendszerű nevelése, oktatása (5-8. évf.)

- az ideiglenes hatállyal elhelyezett, átmeneti vagy tartós nevelésbe vett gyermekek nappali rendszerű alapfokú iskolai oktatása,

- a nevelési tanácsadó szakértői véleménye alapján beilleszkedési, tanulási, magatartási nehézséggel küzdő tanulók nappali rendszerű alapfokú iskolai integrált oktatása,

- az intézmény Szervezeti és Működési Szabályzatában meghatározott körben, és mértékben a családban élő gyermekek nappali rendszerű alapfokú oktatása.

852022-1     Sajátos nevelési igényű tanulók általános iskolai nappali rendszerű nevelése, oktatása (5-8. évf.)

- a szakértői és rehabilitációs bizottság szakvéleménye alapján enyhefokban értelmi fogyatékos, a megismerő funkciók vagy a viselkedés tartós és súlyos rendellenességével küzdő sajátos nevelési igényű gyermekek nappali rendszerű alapfokú iskolai integrált oktatása,

- a szakértői és rehabilitációs bizottság szakvéleménye alapján a megismerő funkciók vagy a viselkedés fejlődésének súlyos rendellenességével küzdő sajátos nevelési igényű gyermekek nappali rendszerű alapfokú iskolai integrált oktatása,

855914-1     Általános iskolai tanulószobai nevelés

855915-1     Sajátos nevelési igényű tanulók általános iskolai tanulószobai nevelése

552001-1		Üdülői szálláshely szolgáltatás

562916-1		Üdülői, tábori étkeztetés	

562913-1   Iskolai, intézményi étkeztetés
· a családból bejáró tanulóknak biztosított iskolai intézményi étkeztetés

b) Az intézmény vállalkozási tevékenységet nem végez.

Az  intézmény alaptevékenységei ellátásához biztosított ingatlanok felsorolása

· Bicske 1896/1 hrsz. alatt nyilvántartott 129391 m2 alapterületű, valóságban Bicske, Kossuth Lajos u. 42. sz. alatt lévő, Magyar Állam tulajdonát képező felépítményes ingatlan használata;

· Bicske 1906 hrsz. alatt nyilvántartott 3548 m2 alapterületű, valóságban Bicske, Kossuth Lajos u. 42. sz. alatt lévő, Magyar Állam tulajdonát képező felépítményes ingatlan használata;

· Zamárdi 644 hrsz. alatt nyilvántartott 1218 m2 alapterületű, valóságban Zamárdi, Mókus u. 1. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.”



4. Az Alapító Okirat 7. pontja helyébe a következő szöveg lép:

„7. Az intézmény vezetőjének megbízási rendje

Az intézmény igazgatóját Budapest Főváros Közgyűlése pályázat útján határozott időre bízza meg magasabb vezetői feladatok ellátásával.”


Ez a módosítás az aláírást követő napon lép hatályba és az Alapító Okirat szerves részét képezi.
Az Alapító Okirat módosítással nem érintett részei továbbra is hatályban maradnak.

Budapest, 2011. 

                                            Tarlós István főpolgármester megbízásából

                                                                       Csomós Miklós
                                                               főpolgármester-helyettes 
                                       						

Sárádi Kálmánné dr. főjegyző megbízásából:

dr. Kelemen Barnabás 
          aljegyző 

